༄༅། །རྗེ་བཙུན་འཇམ་པའི་དབྱངས་ཀྱི་བསྟོད་པ་བཞུགས།
༄༅༅། །ཨོཾ་སྭསྟི་སིདྡྷ། ཐུགས་རྗེ་ཆེ་མངའ་བླ་མ་གཞན་ལ་ཕན་དགོངས་པ། །རིག་
དང་གྲོལ་བའི་ཡོན་ཏན་རིན་ཆེནྜ་དཔག་ཡས་གཏེར། །བདག་ལ་བརྩེ་བས་རྨོངས་པའི་
རབ་རིབ་དྲུངས་ནས་ཕྱུང་། །གྲགས་པའི་དྲི་བསུང་ཕྱོགས་བཅུར་ཁྱབ་ལ་བདག་གུས་
སོ། །སངས་རྒྱས་ཀུན་གྱི་ཐུགས་རྗེ་ཆེ་ལས་བྱུང་། །གཞོན་ནུའི་ཚུལ་འཆང་རྒྱལ་སྲས་
འཇམ་པའི་དཔལ། །སྨོན་ལམ་དབང་གིས་འགྲོ་བའི་དོན་ལ་འཇུག །རྒྱ་ཆེན་མཁྱེན་
པའི་དཔལ་ལ་ཕྱག་འཚལ་ལོ། །རྣམ་མང་ཐབས་ཚུལ་དུ་མའི་སྐུར་སྟོན་ཡང་། །བཙོ་མ་
གསེར་བསྲེགས་ལྟ་བུར་ཆེས་མཛེས་ཤིང་། །ཉིན་བྱེད་འོད་ཀྱི་དྲ་བའང་ཟིལ་གནོན་པའི། །
བདག་བློའི་མ་རིག་སེལ་ལ་ཕྱག་འཚལ་ལོ། །བདེན་དོན་གསང་སྔགས་ལས་རྣམས་ཀུན་
འགྲུབ་ཀྱང་། །ཕྲིན་ལས་བཞི་ཡི་རིག་སྔགས་དུ་མ་དག །ངོ་བོ་འབྲུ་ལྔ་བརྗོད་དོན་ཡི་གེ་
བདུན། །སྒྲར་སྣང་བརྗོད་པ་བྲལ་ལ་ཕྱག་འཚལ་ལོ། །ཀུན་རྟོག་མཚན་མའི་སྤྲོས་པ་ཉེར་
ཞི་ཞིང་། །གཉིས་མེད་ཡེ་ཤེས་རྡོ་རྗེའི་ཐུགས་དང་ལྡན། །ཚད་མེད་ཡོན་ཏན་མ་ལུས་
འབྱུང་བའི་གཏེར། །སྣ་ཚོགས་གདུལ་བྱའི་དོན་མཛད་ཕྱག་འཚལ་ལོ། །དམ་པའི་དྲིན་
གྱིས་ཉེར་བཟུང་ནས། །མགོན་པོ་ཁྱོད་ལ་དད་པ་ཡིས། །ཇི་ལྟར་གསོལ་བ་བཏབ་པ་
ལ། །དངོས་སུ་འདོམས་པར་མཛད་ལ་འདུད། །དེང་ནས་བཟུང་སྟེ་སྲིད་པ་མ་ལུས་
པར། །རྒྱལ་སྲས་དམ་པ་ཉིད་ཀྱི་རྗེས་ཞུགས་ཏེ། །ཕ་རོལ་ཕྱིན་དྲུག་ཉེ་བར་བསྟེན་བགྱིས
ནས། །སེམས་ཅན་ཀུན་དོན་རྫོགས་པར་བདག་བགྱིད་དོ། །བཅོམ་ལྡན་འཇམ་མགོན་
- 341 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཇ༽
གུར་གུམ་མདོག་འདྲ་ཞིང་། །མི་ཤེས་གཅོད་མཛད་རལ་གྲིའི་ཕྱག་ཆ་ཅན། །ཨུཏྤལ་
གླེགས་བམ་རྒྱལ་བའི་ཡུམ་དོན་འཛིན། །གསུང་གི་དབང་ཕྱུག་ཁྱོད་ལ་ཕྱག་འཚལ་
ལོ། །གནས་དང་མཁའ་ཀུན་འོད་ཀྱིས་ཁྱབ། །བདག་དང་བདག་གིར་འཛིན་པ་བྲལ། །ཀུན་
ཏུ་སྣང་བ་འཇམ་པའི་དཔལ། །རྒྱལ་སྲས་ཁྱེད་ཀྱིས་བདག་རྗེས་བཟུང་། །བློ་མུན་ཐིབས་
པོ་མ་ལུས་བསལ། །བློ་གྲོས་མཆོག་གི་སྣང་བ་རྒྱས། །ཤེས་དང་ཤེས་བྱའི་གནས་ཀུན་
རྟོགས། །དེ་བློ་མགོན་པོ་ཁྱོད་ལས་རྙེད། །ཨེ་མ་ཧོ། ཨ་ལ་ལ། བླ་མ་ས་སྐྱ་པ་ཆེན་པོས་
འཇམ་དཔལ་ཨ་ར་པ་ཙ་ནའི་སྒྲུབ་པ་༼བླ་བྲང་ཤར་དུ།༽ མཛད་པས་ཞལ་དངོས་སུ་གཟིགས་
དུས་བསྟོད་པར་མཛད་པའོ།། །།
- 342 -

ས་ཆེན་ཀུན་དགའ་སྙིང་པོའི་གསུང་།